241 
har meddelt mig, om Vinteren saa at sige ingen større Fugle i 
„Søen“; selv Kragerne, til hvilke man vel særligt vilde nære Mis¬ 
tanke, si aar sig paa den Tid vistnok aldrig ned paa Engene. 
Utvivlsomt maa man derfor vende sig til Pattedyrene, af hvilke 
Ræven, Odderen, Ilderen, Lækatten og Bruden alle træffes der paa 
Egnen. Blandt disse kan dog sikkert de to sidste udelades af Be¬ 
tragtning, da de, paa Grund af deres ringe Størrelse, næppe vilde 
/ 
kunne fortære en hel Frø; heller ikke tror jeg, at Ræven er 
Gerningsmanden; i saa Fald vilde sikkert de udrevne Æggeledere 
i deres Forekomst næppe være begrænset til det forholdsvis lille 
Omraade, især omkring de store Afvandingsgrøfter; Ræven færdes 
jo nemlig saa at sige overalt. Tilbage bliver derfor Ilderen og 
Odderen, der begge, efter hvad Winge (7) angiver om Ilderen, 
C olie tt (1) om Odderen, skal tage mange Frøer. Da nu imidlertid 
Ilderen udelukkende har hjemme i Jylland, medens „Sternschnuppen“ 
ogsaa træffes paa Sjælland, maa Opmærksomheden derfor sikkert 
nok særligt rettes paa Odderen. Hertil synes der mig at være saa 
meget mere Grund, som det adskillige Steder i Jylland — hvor 
Odderen vel i det hele taget træffes almindeligere end i det øvrige 
Danmark — blandt Jægere synes ganske almindeligt at sætte de, 
ogsaa af Menigmand slet ikke ukendte Slimklumper i Forbindelse 
med Odderen, idet de ligefrem betegnes som dens Ekskrementer. 
Maaske vil det nu synes ejendommeligt, at et saa stort Dyr som 
en Odder ikke fortærer Frøerne fuldstændigt; i den Anledning vil 
jeg imidlertid henvise til, at C olie tt, der om Vinteren har iagt¬ 
taget Odderen med fangne Frøer, yderligere bemærker, at den af 
Frøerne plejer alene at æde Bagbenene, men lade Resten urørt. 
At den i dette Tilfælde har ædt det hele, netop med Undtagelse af 
Æggelederne, synes mig let forstaaeligt i Betragtning af, at Frøer 
sikkert maa udgøre dens Hovednæring i Bølling Sø. 
Af ovenstaaende fremgaar altsaa med fuldstændig Sikkerhed, 
at de „Sternschnuppen“, der findes om Vinteren og i det tidligste 
Foraar, er dannet af Æggeledere, som er revet ud af den dræbte 
Frø og dernæst, ved at ligge udsat for Vind og Vejr, lidt efter 
Vidensk. Meddel, fra Dansk naturh. Foren. Bd. 66. 15 
